Diari Oficial de la Generalitat Valenciana


Sumari del DOGV 6079, del 14-08-2009 (2009/9105)

ORDE conjunta de 12 de juny de 2009, de la Conselleria d'Economia, Hisenda i Ocupació i de la Conselleria d'Educació, per la qual es crea un centre integrat de Formació Professional, per transformació de l'Institut d'Educació Secundària Vicente Blasco Ibáñez, i es reestructuren les ensenyances impartides en l'Institut de Formació Professional Superior Ciutat de l'Aprenent de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/9105


Data del document
:   12-06-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * València
    * ensenyament professional
    * centre d'ensenyament

ORDE conjunta de 12 de juny de 2009, de la Conselleria d'Economia, Hisenda i Ocupació i de la Conselleria d'Educació, per la qual es crea un centre integrat de Formació Professional, per transformació de l'Institut d'Educació Secundària Vicente Blasco Ibáñez, i es reestructuren les ensenyances impartides en l'Institut de Formació Professional Superior Ciutat de l'Aprenent de València. [2009/9105]  
Els centres integrats de Formació Professional de la Comunitat Valenciana estan regulats en el Decret 115/2008 (DOCV de 5.8.2008), en esta disposició es recull la creació, l'autorització, la transformació i el funcionament dels esmentats centres en el marc del que establix el Reial Decret 1558/2005, de 23 de desembre (BOE de 30.12.2005), pel qual es regulen els requisits bàsics dels centres integrats de Formació Professional.  
Estudiada l'oferta educativa de Formació Professional, s'ha considerat convenient transformar en centre integrat l'Institut d'Educació Secundària Vicente Blasco Ibáñez de València.  
El Decret 115/2008 establix que la transformació de centres dependents de les conselleries competents en matèria d'educació i d'ocupació en centres integrats es realitzarà per orde conjunta d'ambdós conselleries.  
Fent ús de les atribucions que ens conferix l'article 28 de la Llei 5/1983, de 30 de desembre, del Consell, amb un informe previ de la Mesa Tècnica, de la Mesa Sectorial, d'acord amb el Consell Valencià de la Formació Professional, a proposta de les direccions generals de Formació i Qualificació Professional del Servici Valencià d'Ocupació i Formació, d'Ordenació i Centres Docents i d'Avaluació, Innovació i Qualitat Educativa i de la Formació Professional  
ORDENEM  
Primer  
1. Es crea, per transformació de l'Institut d'Educació Secundària Vicente Blasco Ibáñez, codi 55768758, el següent centre docent:  
Província: València  
Localitat: València  
Denominació: Centre Integrat Públic de Formació Professional Vicente Blasco Ibáñez.  
Titular: Generalitat Valenciana, Conselleria d'Educació  
Codi: 32266583  
Domicili: C/ Avinguda Regne de València, 46   
Segon  
El centre creat impartirà, procedents de l'Institut d'Educació Secundària Vicente Blasco Ibáñez, els cicles formatius de les famílies professionals següents:  
1. Administració.   
- Tècnic superior en Administració i Finances.  
- Tècnic superior en Secretariat.  
2. Edificació i Obra Civil.  
- Tècnic superior en Desenrotllament de Projectes Urbanístics i Operacions Topogràfiques.   
- Tècnic superior en Desenrotllament i Aplicació de Projectes de Construcció.  
3. Electricitat i Electrònica  
- Tècnic en Equips i Instal·lacions Electrotècniques.  
- Tècnic en Equips Electrònics de Consum.  
- Tècnic superior en Desenrotllament de Productes Electrònics  
- Tècnic superior en Sistemes de Regulació i Control Automàtics.  
- Tècnic superior en Sistemes de Telecomunicació i Informàtics.  
4. Fabricació Mecànica.  
- Tècnic en Mecanització.  
- Tècnic superior en Desenrotllament de Projectes Mecànics.  
- Tècnic superior en Producció per Mecanització.  
5. Manteniment i Servicis a la Producció.  
- Tècnic superior en Prevenció de Riscos Professionals.  
6. Química  
- Tècnic en Laboratori.  
- Tècnic superior en Anàlisi i Control.  
- Tècnic superior en Química Ambiental.  
Tercer  
1. El Centre Integrat Públic de Formació Professional Vicente Blasco Ibáñez podrà, així mateix, impartir les accions formatives corresponents al subsistema de formació professional per a l'ocupació, referides al Catàleg Nacional de Qualificacions Professionals, corresponents a les famílies professionals de les ensenyances que el centre tinga implantades.  
2. El centre mantindrà en horari especial nocturn aquelles ensenyances que ja estaven autoritzades en la dita modalitat horària.  
3. Així mateix, impartirà en la modalitat semipresencial les ensenyances següents  
- Tècnic superior en Desenrotllament i Aplicació de Projectes de Construcció.  
- Tècnic superior en Prevenció de Riscos Professionals   
Quart   
L'Institut de Formació Professional Superior Ciutat de l'Aprenent de València, codi 56966381, impartirà, desglossats de l'Institut d'Educació Secundària Vicente Blasco Ibáñez, els cicles formatius de les famílies professionals següents:  
1. Edificació i Obra Civil.  
- Tècnic en Obres de Paleta.   
2. Fusta i Moble.  
- Tècnic en Fabricació a Mida i Instal·lació de Fusteria i Moble.   
- Tècnic superior en Desenrotllament de Productes en Fusteria i Moble.  
Es trasllada, des de l'Institut d'Educació Secundària Vicente Blasco Ibáñez a l'Institut de Formació Professional Superior Ciutat de l'Aprenent, l'alumnat del cicle tècnic en Acabats de Construcció.  
Quint  
1. L'Institut d'Educació Secundària Vicente Blasco Ibáñez extingix, amb efectes del curs escolar 2009/2010, les ensenyances d'Educació Secundària Obligatòria i les de Batxillerat.  
2. L'alumnat que, en el curs escolar 2008/2009, cursava les ensenyances de 1r, 2n, 3r d'Educació Secundària Obligatòria i 1r de Batxillerat en l'Institut d'Educació Secundària Vicente Blasco Ibáñez es traslladarà, amb efectes del curs escolar 2009/2010, a algun dels centres següents:  
- Institut d'Educació Secundària Sant Vicent Ferrer, codi 33474197  
- Institut d'Educació Secundària Font de Sant Lluís, codi 73896931   
- Institut d'Educació Secundària Jordi de Sant Jordi, codi 81203673  
Este trasllat també afectarà els qui en el curs escolar 2009/2010 repetisquen 4t d'Educació Secundària Obligatòria i 2n de Batxillerat.  
Sext  
La Direcció General de Personal realitzarà els tràmits administratius oportuns per a la reubicació del professorat que prestava servicis de manera definitiva en el centre d'origen.  
DISPOSICIONS ADDICIONALS  
Primera  
Del que establix la present orde s'efectuarà la corresponent inscripció en el Registre de Centres Docents de la Comunitat Valenciana.  
Segona   
Els cicles formatius assignats al centre a què es referix esta orde seran substituïts pels que corresponen a les ensenyances establides per la Llei Orgànica 2/2006, d'Educació, de conformitat amb el calendari d'implantació previst en el que establixen els corresponents reials decrets pels quals es regula cada un dels cicles formatius.  
Tercera  
El finançament del gasto corrent del centre anirà amb càrrec als pressupostos de la Generalitat corresponents a la Conselleria d'Educació.  
La Conselleria d'Economia, Hisenda i Ocupació finançarà, per mitjà de les convocatòries que corresponguen, el gasto derivat de la impartició de la formació professional per a l'ocupació en el dit centre.  
DISPOSICIONS TRANSITÒRIES  
Primera  
Fins que no es constituïsquen els consells socials dels centres integrats, seguirà en funcionament el Consell Escolar de l'Institut d'Educació Secundària Vicente Blasco Ibáñez   
Segona  
1. Es traslladaran a l'Institut d'Educació Secundària Sant Vicent Ferrer, a l'Institut d'Educació Secundària Font de Sant Lluís o a l'Institut d'Educació Secundària Jordi de Sant Jordi els expedients de l'alumnat que, procedent de l'Institut d'Educació Secundària Vicente Blasco Ibañez, es trasllada en el curs escolar 2009/2010 als dits centres.  
2. Es traslladaran a l'arxiu de l'Institut d'Educació Secundària Sant Vicent Ferrer els expedients de l'alumnat que va cursar amb anterioritat les ensenyances d'Educació Secundària Obligatòria i les de Batxillerat en l'Institut d'Educació Secundària Vicente Blasco Ibáñez.   
Tercera   
Els equipaments específics dels cicles formatius de Formació Professional es traslladarà segons la nova distribució de les ensenyances que s'establix en esta orde.   
DISPOSICIONS FINALS  
Primera  
S'autoritza els distints òrgans directius de les conselleries d'Educació i d'Economia, Hisenda i Ocupació perquè, en l'àmbit de les seues competències respectives, adopten les mesures necessàries per a l'aplicació del que disposa la present orde.  
Segona  
La present orde tindrà els seus efectes a partir del curs escolar 2009/2010.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació o davant del conseller d'Economia, Hisenda i Ocupació en el termini d'un mes a comptar de l'endemà de ser publicada .  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
València, 12 de juny de 2009  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA  
El conseller d'Educació,  
ALEJANDO FONT DE MORA TURÓN